
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 599 

5 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση του Τρίτου Περιφερειακού Συμβουλίου 
Επιλογής και Αξιολόγησης των Επιμελητών Α' και Β' 
Ιατρών Ε.Σ.Υ. αρμόδιο γιατηνπεριοχή ευθύνηςτων 
Πε.Σ.Υ.Π. Α' και Β' Κεντρικής Μακεδονίας, Δυτικής 
Μακεδονίας, Ανατολικής Μακεδονίας και Θράκης 
με έδρα του την έδρα του Α' Πε.Σ.Υ.Π. Κεντρικής 
Μακεδονίας για την ειδικότητα της Αιματολογίας. 1 
Τροποποίηση της ΔΥ1 δ/3949/27.1.2005 (ΦΕΚ 131/Β7 
3.2.2005) απόφασης συγκρότησηςτου Πρώτου Περι¬ 
φερειακού Συμβουλίου Επιλογής και Αξιολόγησης 
των Επιμελητών Α' και Β' Ιατρών Ε.Σ.Υ., αρμόδιο για 
την περιοχή ευθύνης των Πε.ΣΥ.Π. Α' και Β' Αττικής, 

με έδρα του την έδρα του Α' Πε.Σ.Υ.Π. Αττικής. 2 

Τροποποίηση της ΔΥ1 δ/52174/28.5.2004 (ΦΕΚ877/Β/ 


14.6.2004) απόφασης με περιεχόμενο τη συγκρό¬ 
τηση Ομάδας Εργασίας για τη διαχειριστική τακτο¬ 
ποίηση και τη σύνταξη απογραφής και απολογισμό 

του ΕΟΚΦ (ΠΙΚΠΑ). 3 

Καθορισμός δικαιωμάτων συμβολαιογράφων. 4 

Παραχώρηση στη κοινότητα Κουφονησίων της χρή¬ 
σης και εκμετάλλευσης του καταφυγίου τουριστι¬ 
κών σκαφών στα Κουφονήσια Κυκλάδων. 5 


ΑΠΟΦΑΣΕΙ Σ 

Αριθ.ΔΥΙ δ/34809 (1) 

Συγκρότηση του Τρίτου Περιφερειακού Συμβουλίου Επι¬ 
λογής και Αξιολόγησης των Επιμελητών Α' και Β' Ια¬ 
τρών Ε.Σ.Υ. αρμόδιο για την περιοχή ευθύνης των 
Πε.Σ.Υ.Π. Α' και Β' Κεντρικής Μακεδονίας, Δυτικής 
Μακεδονίας, Ανατολικής Μακεδονίας και Θράκης με 
έδρα του την έδρα του Α' Πε.Σ.Υ.Π. Κεντρικής Μακε¬ 
δονίας για την ειδικότητα της Αιματολογίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/53 τ.Α'). 


2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001 τ.Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12 του άρθρου 19 του ν. 3106/2003 (ΦΕΚ 30/2003 τ.Α') και 
τα εδάφια 1 και 4α της παρ. Δ του άρθρου 20 του ν. 
3172/2003 (ΦΕΚ 197/2003τ.Α'). 

3. Τις διατάξεις των παρ. 1,2, 5, 6 και 7 του άρθρου 43 
του ν. 3252/2004 (Φ.Ε.Κ. 132/16.7.2004 τ. Α') «Σύσταση 
Ένωσης Νοσηλευτών - Νοσηλευτριών Ελλάδος και άλλες 
διατάξεις». 

4. Τιςδιατάξειςτου άρθρου 20του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις αρμοδίως υποβληθείσες προτάσεις. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, καθ’ όσον η σχετική δαπάνη θα προκύψει 
με τον καθορισμό της αμοιβής που θα γίνει με την έκδοση 
κοινής υπουργικής απόφασης, αποφασίζουμε: 

1. Συγκροτούμε το Τρίτο Περιφερειακό Συμβούλιο Επι¬ 
λογής και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης των Πε.ΣΥ.Π. Α' 
και Β’ Κεντρικής Μακεδονίας, Δυτικής Μακεδονίας, Ανα¬ 
τολικής Μακεδονίας και Θράκης με έδρα του την έδρα 
του Α’ Πε.Σ.Υ.Π. Κεντρικής Μακεδονίας και διορίζουμε τα 
κατωτέρω πρόσωπα, στην ειδικότητα: 

ΑΙΜΑΤΟΛΟΓΙΑ 

1. Πρόεδρο του Συμβουλίου, τον Διοικητή του Νοσοκο¬ 
μείου, για θέση ιατρού του οποίου γίνεται η κρίση, με ανα¬ 
πληρωτή του τον Διευθυντή της Ιατρικής Υπηρεσίας του 
ίδιου Νοσοκομείου. Όταν πρόκειται για Ιατρό Κέντρου 
Υγείας, προεδρεύει ο Διοικητής του Νοσοκομείου με το 
οποίο συνδέεται λειτουργικά το Κέντρο Υγείας, με ανα¬ 
πληρωτή του τον Διευθυντή ή τον αρχαιότερο ιατρό του 
Κέντρου Υγείας. Αν δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυ¬ 
ντής του Κέντρου Υγείας, με αναπληρωτή του τον αρχαι¬ 
ότερο ιατρό του Κέντρου Υγείας. 

2. Λακασά Γεώργιο, Επιμελητή Α' Παθολογίας στο Γενι¬ 
κό Νοσοκομείο Θεσσαλονίκης «Ο ΑΓΙΟΣ ΔΗΜΗΤΡΙΟΣ», 
που προτείνεται από το ΚΕ.Σ.Υ., με αναπληρωτή του τον 
Μαννέ Χρήστο, Επιμελητή Α’ Παθολογίας στο Γενικό Νο- 

σοκομείο Παπαγεωργίου, ομοίως. 

3. Περήφανη Βασίλειο, Επιμελητή ΑΆιματολογίας στο Γε¬ 
νικό Νοσοκομείο Θεσσαλονίκης «ΙΠΠΟΚΡΑΤΕΙΟ», που προ- 
τείνεται από το ΚΕ.Σ.Υ., με αναπληρώτρια του την Σακελλά- 
ρη Ιωάννα, Επιμελήτρια Α’ Αιματολογίας στο Γενικό Νοσο¬ 
κομείο Θεσσαλονίκης «Γ. ΠΑΠΑΝΙΚΟΛΑΟΥ», ομοίως. 

4. Βαλκούμα Δέσποινα, Διευθύντρια Αιματολογίας στο 
Γενικό Νοσοκομείο Θεσσαλονίκης «Ο ΑΓΙΟΣ ΠΑΥΛΟΣ», 
που προτείνεται από τον Π.Ι.Σ., με αναπληρωτή της τον 
Παπαδόπουλο Αριστείδη, Διευθυντή Παθολογίας στο Γε¬ 
νικό Νοσοκομείο Θεσσαλονίκης «Γ. ΠΑΠΑΝΙΚΟΛΑΟΥ», 
ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση 
του ΚΕ.Σ.Υ. ορίζουμε τους: 

α) Μηλίδη Θεόδωρο, Αναπληρωτή Διευθυντή Παθολο¬ 
γίας στο Γενικό Νοσοκομείο Σερρών, με αναπληρωτή του 
τον Ζέρβα Κωνσταντίνο, Αναπληρωτή Διευθυντή Αιματο¬ 
λογίας στο Αντικαρκινικό Νοσοκομείο Θεσσαλονίκης 
«ΘΕΑΓΕΝΕΙΟ» και 

β) Λεπτίδου - Κερεστετζή Θεοδώρα, Αναπληρώτρια Δι¬ 
ευθύντρια Παθολογίας στο Γενικό Νοσοκομείο Ξάνθης, 
με αναπληρώτρια της την Τριανταφυλλίδου Ζωή, Ανα- 
πληρώτρια Διευθύντρια Παθολογίας στο Νοσοκομείο 
Αφροδισίων και Δερματικών Νόσων Θεσσαλονίκης. 

Γραμματέατου Συμβουλίου ορίζουμε την Πουσίνη Μα¬ 
ρία, υπάλληλο του Γενικού Νοσοκομείου Θεσσαλονίκης 
«ΙΠΠΟΚΡΑΤΕΙΟ», του κλάδου ΤΕ Νοσηλευτών με βαθμό 
Β', με αναπληρωτή της τον Πεγίδη Παναγιώτη, υπάλληλο 
του ίδιου Νοσοκομείου, του κλάδου ΤΕ Διοικητικού - Λο¬ 
γιστικού με βαθμό Β'. 

2. Η θητεία των ανωτέρω διοριζομένων είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/35787 (2) 

Τροποποίηση της ΔΥ1 δ/3949/27.1.2005 (ΦΕΚ 131/Β73.2. 
2005) απόφασης συγκρότησης του Πρώτου Περιφε¬ 
ρειακού Συμβουλίου Επιλογής και Αξιολόγησης των 
Επιμελητών Α' και Β' Ιατρών Ε.Σ.Υ., αρμόδιο για την 
περιοχή ευθύνης των Πε.ΣΥ.Π. Α' και Β' Αττικής, με 
έδρα του την έδρα του Α' Πε.Σ.Υ.Π. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/53 τ.Α') 

2. Τις διατάξεις της παρ. 8 του άρθρου 11 του ν. 
2889/2001 (Φ.Ε.Κ. 37/2.3.2001 τ.Α') «Βελτίωση καιεκσυγ- 
χρονισμόςτου Εθνικού Συστήματος Υγείας και άλλες δια¬ 
τάξεις», όπωςτροποποιήθηκε μεταγενέστερα μετηνπαρ. 
12 του άρθρου 19 του ν. 3106/2003 (ΦΕΚ 30/03 τ.Α') και τα 
εδάφια 1 και 4α της παρ. Δ του άρθρου 20 του ν. 
3172/2003 (ΦΕΚ 197/03τ.Α'). 


3. Τις διατάξεις των παρ. 1,2, 5, 6 και 7 του άρθρου 43 
του ν. 3252/2004 (Φ.Ε.Κ. 132/16.7.2004 τ.Α') «Σύσταση 
Ένωσης Νοσηλευτών - Νοσηλευτριών Ελλάδος και άλλες 
διατάξεις». 

4. Τις διατάξειςτου άρθρου 20του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Την απόφαση μας ΔΥ1 δ/3949/27.1.2005 (ΦΕΚ 
131/3.2.2005τ.Β'), όπωςτροποποιήθηκε μεταγενέστερα. 

6. Την από 23.2.2005 αίτηση παραίτησης του Πρόκοβα 
Ιωάννη. 

7. Την από 31.3.2005 αίτηση παραίτησης του Μπαλωμέ¬ 
νου Αθανασίου. 

8. Τις 9587/5.4.2005 και 9659/8.4.2005 αποφάσεις της 
Εκτελεστικής Επιτροπής του Κεντρικού Συμβουλίου Υγεί¬ 
ας, αποφασίζουμε: 

1. Τροποποιούμε την ανωτέρω (5) σχετική απόφαση 
μας και διορίζουμε στο Πρώτο Περιφερειακό Συμβούλιο 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης των 
Πε.Σ.Υ.Π. Α' και Β' Αττικής, με έδρα του την έδρα του Α' 
Πε.Σ.Υ.Π. Αττικής: 

α) στην ειδικότητα της Ενδοκρινολογίας, αναπληρωμα¬ 
τικό εισηγητή τη Ρέτσου Ευγενία, Αναπληρώτρια Διευθύ¬ 
ντρια Παθολογίας στο Γενικό Νοσοκομείο «Ασκληπιείο 
Βούλας», σε αντικατάσταση του Πρόκοβα Ιωάννη, που 
παραιτήθηκε. 

β) στην ειδικότητα της Πυρηνικής Ιατρικής, τακτικό ει¬ 
σηγητή τον Τιμπισράνη Μιχαήλ, Διευθυντή Ακτινοδιαγνω¬ 
στικής στο Γενικό Νοσοκομείο Ελευσίνας «ΘΡΙΑΣΙΟ» σε 
αντικατάσταση του Μπαλωμένου Αθανασίου, που παραι¬ 
τήθηκε. 

2. Οι ανωτέρω διορίζονται για το υπόλοιπο της θητείας 
των αντικαθισταμένων. 

3. Κατά τα λοιπά ισχύει η ανωτέρω τροποποιούμενη 
απόφαση, όπωςτροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙδ/οικ. 43182 (3) 

Τροποποίηση της ΔΥ1δ/52174/28.5.2004 (ΦΕΚ 877/Β/ 
14.6.2004) απόφασης με περιεχόμενο τη συγκρότηση 
Ομάδας Εργασίας για τη διαχειριστική τακτοποίηση 
και τη σύνταξη απογραφής και απολογισμό του ΕΟΚΦ 
(ΠΙΚΠΑ). 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 2 του ν. 3209/2003 (ΦΕΚ 
304/Α/24.12.2003)» Ρυθμίσεις θεμάτων αρμοδιότητας 
Υπουργείου Υγείας και Πρόνοιας, σύμφωνα με τις οποίες 
συγκροτούνται ομάδες εργασίας για τη διαχειριστική τα¬ 
κτοποίηση και τη σύνταξη απογραφών και απολογισμών 
του ΠΙΚΠΑ και του ΕΟΠ. 

2. Τις διατάξεις του άρθρου 128 του π.δ. 95/2000 (ΦΕΚ 
76/Α/10.3.2000) «Οργανισμός του Υπουργείου Υγείας και 
Πρόνοιας», όπως τροποποιήθηκε μεταγενέστερα. 

3. Την με αριθμ. ΔΥ1 δ/52174/28.5.2004 (ΦΕΚ877/Β/ 
14.6.2004) απόφαση, όπως τροποποιήθηκε μεταγενέστε¬ 
ρα. 

4. Το από 8.4.2005 Υπηρεσιακό Σημείωμα της Διεύθυν¬ 
ση Προστασίας Οικογένειας, αποφασίζουμε: 

1. Τροποποιούμε την με αριθμό ΔΥ1 δ/52174/28.5.2004 
(ΦΕΚ 877/Β/14.6.2004) απόφαση όπως τροποποιήθηκε 
μεταγενέστερα και παρατείνουμε τη θητεία αυτής έως 
την 15.5.2005 προκειμένου να ολοκληρώσει το έργο της. 

2. Η Επιτροπή υποχρεούταιναπαραδώσειάμεσατο έρ¬ 
γο της με την λήξη της προαναφερόμενης παράτασης 
χρόνου θητείας. 

3. Κατά τα λοιπά ισχύει η ανωτέρω τροποποιούμενη 
απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 40330 (4) 

Καθορισμός δικαιωμάτων συμβολαιογράφων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. τις διατάξεις του άρθρου 40 του ν. 2830/2000 «Κώδι¬ 
κας Συμβολαιογράφων», 

2. το γεγονός ότι από τις διατάξεις της παρούσας από¬ 
φασης δεν προκαλεί-ται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε τα δικαιώματα των Συμβολαιογράφων ως 
εξής: 

Άρθρο 1 

α) Ο συμβολαιογράφος για κάθε πράξη που καταρτίζει 
εισπράττει ως πάγια αμοιβή δώδεκα ευρώ (12,00). 

β) Επιπλέον της αμοιβής αυτής και προκειμένου για 
πράξεις που το αντικείμενο τους είναι αποτιμητό σε χρή¬ 
μα, εισπράττει και αναλογική αμοιβή ένα και είκοσι τοις 
εκατό (1,20%), που υπολογίζεται με βάση τη συνολική 
αξία που δηλώνεται στο συμβόλαιο ή τη μεγαλύτερη αξία 
που καθορίζεται από την αρμόδια αρχή, προσωρινά ή ορι¬ 
στικά. 

Άρθρο 2 

Κατ’ εξαίρεση των όσων ορίζει η παράγραφος α) του 
άρθρου 1, η πάγια αμοιβή του συμβολαιογράφου για τις 
κατωτέρω αναφερόμενες πράξεις καθορίζεται ως εξής: 

α) Για κάθε πράξη αναστολής, αναβολής ή ματαίωσης 
του πλειστηριασμού δέκα οκτώ ευρώ και σαράντα λεπτά 
(18,40) για την πρώτη και εννέα ευρώ και είκοσι λεπτά 
(9,20) για κάθε μεταγενέστερη. 


β) Γ ια τη σύνταξη πίνακα κατάταξης εννέα ευρώ και εί¬ 
κοσι λεπτά έως πενήντα πέντε ευρώ (9,20 - 55,00). 

γ) Γιατη σύνταξη δημόσιας διαθήκης επτά ευρώ και σα¬ 
ράντα λεπτά έως εβδομήντα τέσσερα ευρώ (7,40-74,00). 

δ) Γ ια την κατάθεση μυστικής διαθήκης τρία ευρώ και 
εβδομήντα λεπτά έως δέκα οκτώ ευρώ και σαράντα λεπτά 
(3,70-18,40). 

ε) Γ ιατη δημοσίευση κάθε διαθήκης, δημόσιας ή μυστι¬ 
κής ή ιδιόγραφης, έντεκα ευρώ (11,00). 

στ) Γ ια τη σύνταξη πράξεων συστάσεως οριζόντιας 
ιδιοκτησίας ή κανονισμού πολυκατοικίας τρία ευρώ και 
εβδομήντα λεπτά έως εβδομήντα τέσσερα ευρώ (3,70 - 
74,00). 

ζ) Για τη σύνταξη πράξεων δηλώσεως αποδοχής κλη¬ 
ρονομιάς ή κληροδοσίας τρία ευρώ και εβδομήντα λεπτά 
έως τριάντα έξι ευρώ και εβδομήντα λεπτά (3,70 - 36,70). 

η) Γ ια τα πληρεξούσια που αφορούν τη λήψη συντάξε¬ 
ων, μερίσματος και κάθε άλλου ποσού που καταβάλλεται 
από τα κάθε είδους Ταμεία, Ιδρύματα και Οργανισμούς 
Πρόνοιας ή Ασφαλίσεως τρία ευρώ και εβδομήντα λεπτά 
(3,70). 

θ) Για τα διαμαρτυρικά δύο ευρώ και πενήντα λεπτά 
(2,50). 

ι) Για την παράσταση σε Γενική Συνέλευση Ανώνυμης 
Εταιρίας ή Εταιρίας Περιορισμένης Ευθύνης ή για την πα¬ 
ράσταση σε κληρώσεις κάθε μορφής τριάντα έξι ευρώ και 
εβδομήντα λεπτά (36,70) και 
ια) Για την επικύρωση υπογραφής, στις περιπτώσεις 
όπου αυτό προβλέπεται ρητά από το νόμο, πέντε ευρώ 
(5,00). 

Άρθρο 3 

Κατ’ εξαίρεση των όσων ορίζει η παράγραφος β) του 
άρθρου 1, η αναλογική αμοιβή του συμβολαιογράφου για 
τις κατωτέρω αναφερόμενες πράξεις καθορίζεται ως 
εξής: 

α) Γ ια κάθε ενέργεια πλειστηριασμού η αναλογική αμοι¬ 
βή, που καταβάλλεται από τον τελευταίο υπερθεματιστή, 
δεν μπορεί να είναι μικρότερη των έντεκα ευρώ (11,00), 
ούτε μεγαλύτερη των εβδομήντα επτά ευρώ (77,00). Σε 
περίπτωση κατακυρώσεως με την ίδια έκθεση πλειστη- 
ριασμού διαφόρων ακινήτων σε περισσότερους από έναν 
υπερθεματιστές καταβάλλεται από τον καθένα χωριστή 
αμοιβή, που υπολογίζεται με βάση το οικείο πλειστηρία- 
σμα. 

β) Γ ια τη σύνταξη απογραφής η αναλογική αμοιβή δεν 
μπορεί να είναι μικρότερη των επτά ευρώ και σαράντα λε¬ 
πτών (7,40) και ανώτερη των σαράντα έξι ευρώ (46,00). Ο 
υπολογισμός της αμοιβής αυτής γίνεται επί του ποσού 
του ενεργητικού, που απομένει μετά την αφαίρεση των 
αποδεδειγμένων χρεών. 

γ) Γ ια κάθε πράξη κατάρτισης καταστατικού Ανώνυμης 
Εταιρείας η αναλογική αμοιβή δεν μπορεί να είναι ανώτε¬ 
ρη από τετρακόσια εξήντα ευρώ (460,00). 

δ) Γ ια τα προσύμφωνα με αρραβώνα ή με καταβολή τι¬ 
μήματος μέχρι την υπογραφή του οριστικού συμβολαίου 
η αναλογική αμοιβή υπολογίζεται με βάση το ποσό που 
καταβλήθηκε κατά την υπογραφή του προσυμφώνου και 
το ποσό που θα καταβληθεί μέχρι την υπογραφή του ορι¬ 
στικού συμβολαίου. Η αναλογική αυτή αμοιβή συμψηφί- 

ζεται κατά τη κατάρτιση του οριστικού συμβολαίου, εφό¬ 
σον αυτό συντάσσεται εμπρόθεσμα σε εκτέλεση του προ¬ 
συμφώνου. 

ε) Για τη σύνταξη πράξεων, που αφορούν εξόφληση 
απαίτησης ή διόρθωση, τροποποίηση ή επανάληψη συμ¬ 
βολαίου, οφείλεται αναλογική αμοιβή, αν για την απαίτη¬ 
ση που εξοφλείται ή για το συμβόλαιο που διορθώνεται, 
τροποποιείται ή επαναλαμβάνεται δεν έχουν εισπραχθεί 
αναλογικά δικαιώματα συμβολαιογράφου, άλλως οφεί¬ 
λονται πάγια δικαιώματα. 

Άρθρο 4 

Πέραν της αμοιβής των προηγουμένων άρθρων ο συμ¬ 
βολαιογράφος εισπράττει: 

α) Γ ια κάθε πρόσθετο φύλλο των πράξεων και για κάθε 
φύλλο των περιλήψεων που καταρτίζει τέσσερα (4,00) ευ¬ 
ρώ. Ειδικώς για κάθε πρόσθετο φύλλο των διαμαρτυρι¬ 
κών και των πληρεξουσίων της παραγράφου η) του άρ¬ 
θρου 2 η αμοιβή ορίζεται σε ένα ευρώ και ογδόντα τέσσε¬ 
ρα λεπτά (1,84). 

β) Γ ια κάθε φύλλο των αντιγράφων των πράξεων ή άλ¬ 
λων εγγράφων που εκδίδει τέσσερα ευρώ (4,00). 

γ) Για την έκδοση απογράφου έντεκα ευρώ (11,00). 

δ) Για κάθε πράξη που συντάσσει κατόπιν αιτήσεως των 
συμβαλλομένων εκτός του γραφείου του επτά ευρώ και 
σαράντα λεπτά (7,40) και για τις εκτός του Δήμου ή της 
Κοινότητας της έδρας του έντεκα ευρώ (11,00), ως κατ' 
αποκοπή αποζημίωση για την κάλυψη των εξόδων μετά¬ 
βασης και επιστροφής. Την ίδια κατ' αποκοπή αποζημί¬ 
ωση δικαιούται κατά περίπτωση και για κάθε κατάθεση 
εγγράφων στα υποθηκοφυλακεία, που γίνεται με επιμέ- 
λειά του και μόνον ύστερα από αίτηση των συμβαλλομέ¬ 
νων, εφόσον ο ίδιος ο συμβολαιογράφος δεν ασκείτο κα¬ 
θήκοντα του υποθηκοφύλακα. 

ε) Για κάθε δήλωση φόρου μεταβίβασης ακινήτων ή δή¬ 
λωση φόρου δωρεάς ή γονικής παροχής καθώς και για 
κάθε φύλλο αντικειμενικού προσδιορισμού που καταρτί¬ 
ζει δέκα ευρώ (10,00). 

στ) Ο συμβολαιογράφος δικαιούται να πάρει το μισό 
της νόμιμης αμοιβής για το συμβόλαιο ή την πράξη που 
συνέταξε ύστερα από εντολή των δικαιοπρακτούντων, το 
οποίο όμως δεν υπογράφηκε από υπαιτιότητα οποιουδή- 
ποτε από αυτούς. Υπόχρεος για την πληρωμή είναι αυτός 
που έδωσε την εντολή για τη σύνταξή τους. Τα δικαιώμα¬ 
τα αυτά δεν μπορούν να υπερβαίνουν σε οποιαδήποτε πε¬ 
ρίπτωση τα πεντακόσια (500,00) ευρώ. 

ζ) Για την παροχή συμβουλών ή οδηγιών που δίνει στα 
πλαίσια των αποκλειστικών αρμοδιοτήτων του τριάντα 
ευρώ (30,00) ανά ώρα απασχόλησης. Σε περίπτωση που 
επακολουθήσει υπογραφή συμβολαιογραφικής πράξης 
σε σχέση με συμβουλές που παρασχέθηκαν, δεν οφείλε¬ 
ται ιδιαίτερη αμοιβή γι' αυτές, η αμοιβή δε, που τυχόν κα¬ 
ταβλήθηκε, συμψηφίζεται με εκείνη που προβλέπεται για 
την πράξη. 

Άρθρο 5 

Εάν με το ίδιο συμβόλαιο καταρτίζονται περισσότερες 
από μια δικαιοπραξίες η αμοιβή του συμβολαιογράφου 
υπολογίζεται για κάθε μία απ' αυτές ξεχωριστά. 


Άρθρο 6 

Η αναλογική αμοιβή του συμβολαιογράφου στις περι¬ 
πτώσεις που υπόχρεος για την καταβολή τους είναι το Δη¬ 
μόσιο, Ν.Π.Δ.Δ., η Τράπεζα της Ελλάδος και η Αγροτική 
Τράπεζα της Ελλάδος περιορίζεται σε ένα τοις εκατό 
(1%), η δε αμοιβή του για δεύτερα φύλλα και αντίγραφα 
των συντασσομένων πράξεων περιορίζεται στις ίδιες πε¬ 
ριπτώσεις σε μηδέν ευρώ και τριάντα πέντε λεπτά (0,35) 
ανά φύλλο. 

Η ισχύς της παρούσας αρχίζει μετά δέκα (10) ημέρες 
από τη δημοσίευσή της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣΑΛΟΓΟΣΚΟΥΦΗΣ ΑΝΑΣΤΑΣΙΟΣ ΠΑΠΑΛΗΓΟΥΡΑΣ 
-♦- 

Αριθ.5139 (5) 

Παραχώρηση στη κοινότητα Κουφονησίων της χρήσης 
και εκμετάλλευσης του καταφυγίου τουριστικών σκα¬ 
φών στα Κουφονήσια Κυκλάδων. 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 187) «Αρμο¬ 
διότητες του Υπουργείου Τουριστικής Ανάπτυξης και θέ¬ 
ματα τουρισμού». 

2. Τις διατάξεις του Κεφ. Γ του ν. 2160/1993 (Φ.Ε.Κ 
ΑΊ 18)όπως τροποποιήθηκε και ισχύει και ειδικότερα το 
άρθ. 34 του ν. 2160/1993 περί δημιουργίας ζωνών αγκυ¬ 
ροβολιού και καταφυγίων τουριστικών σκαφών όπως 
αντικαταστάθηκε με τις διατάξεις της παρ. 7 του άρθ. 27 
του ν. 2636/1998 και συμπληρώθηκε με τις διατάξεις της 
παρ. 2 του άρθ. 19τουν. 3049/2002. 

3. Τιςδιατάξειςτουπ.δ. 313/19.9.2001 (Φ.Ε.ΚΑ'211) πε¬ 
ρί μεταφοράς αρμοδιοτήτων από τον ΕΟΤ στο Υπουργείο 
Ανάπτυξης και στις Περιφέρειες, σύσταση υπηρεσιών και 
θέσεων προσωπικού στη Γενική Γραμματεία Τουρισμού 
και στις Περιφέρειες, μεταφορά πόρων και ρύθμιση των 
αναγκαίων λεπτομερειών. 

4. Την υπ’ αριθμ. Υ25/2004 (ΦΕΚ Β' 516) απόφαση του 
Πρωθυπουργού «Σύσταση θέσης Υφυπουργού Τουρι¬ 
σμού στο Υπουργείο Τουρισμού». 

5. Τις διατάξεις του Π.Δ 123/2004 (ΦΕΚ Α' 86) «Διορι¬ 
σμός Υπουργού,Αναπληρωτού Υπουργού και Υφυπουρ¬ 
γών». 

6. Την αριθμ. 1153/20.4.2004 (ΦΕΚΒ'591) κοινή απόφα¬ 
ση του Πρωθυπουργού και Υπουργού Τουρισμού περί 
ανάθεσης αρμοδιοτήτων στον Υφυπουργό Τουρισμού. 

7. Την αριθμ. 9243/8.11.2004 απόφαση του Πρωθυ¬ 
πουργού και του Υπουργού Τουριστικής Ανάπτυξης περί 
διορισμού Γεν.Γραμματέα του Υπουργείου Τουριστικής 
Ανάπτυξης. 

8. Την υπ’ αριθμ. Τ/944/29.1.2003 υπουργική απόφαση 
περί χωροθέτησης καταφυγίου τουριστικών σκαφών στα 
Κουφονήσια Ν. Κυκλάδων. 

9. Το απόσπασμα της με αριθμ. 5/2005 συνεδριάσεως 
του κοινοτικού συμβουλίου Κουφονησίου (αριθμός από¬ 
φασης 37/2005). 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Το Ελληνικό Δημόσιο, όπως νομίμως εκπροσωπείται, 
παραχωρεί στη Κοινότητα Κουφονησίων, σύμφωνα με τις 
διατάξεις της παρ. 6 του άρθ. 34 του ν. 2160/1993,όπως 
αντικαταστάθηκε με τις διατάξεις της παρ. 7 άρθ. 27 ν. 
2636/1998 και συμπληρώθηκε με τις διατάξεις της παρ. 2 
του άρθ. 19 του ν. 3049/2002, τη χρήση και εκμετάλλευση 
του καταφυγίου τουριστικών σκαφών στα Κουφονήσια 
του νομού Κυκλάδων,όπως οριοθετείται στο τοπογραφι- 
κό διάγραμμα, που αποτελεί αναπόσπαστο μέρος της υπ’ 
αριθμ. Τ/944/29.1.2003 (ΦΕΚΔ153) Υπουργικής Απόφα¬ 
σης με την οποία έχει χωροθετηθεί. 

Η Κοινότητα Κουφονησίων, εφεξής θα αποκαλείται φο¬ 
ρέας διαχείρισης του καταφυγίου τουριστικών σκαφών ή 
απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης του κα¬ 
ταφυγίου, αρχίζει από τη δημοσίευση της παρούσας και 
λήγει μετά είκοσι τρία (23) χρόνια την αντίστοιχη ημερο¬ 
μηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη,για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμογή των όρων της παραχώρησης στις τότε κρα¬ 
τούσες συνθήκες. 

Το καταβλητέο στο Δημόσιο (Δ.Ο.Υ. Νάξου) ετήσιο 
αντάλλαγμα για την παραχώρηση της χρήσης και εκμε¬ 
τάλλευσης του καταφυγίου, ορίζεται στο ποσό των χιλίων 
εξακοσίων είκοσι (1.620) ευρώ και θα καταβάλλεται στην 
οικεία Δ.Ο.Υ μέσα στο πρώτο εικοσαήμερο κάθε έτους 
παραχώρησης. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγούμε¬ 
νου ημερολογιακού έτους, όπως προσδιορίζεται από την 
Τράπεζα της Ελλάδος ή άλλη κατά νόμο αρμόδια Υπηρε¬ 
σία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Η καταβολή του ανταλλάγματος, δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Τυχόν οφειλόμενο τέλος χαρτοσήμου βαρύνει εξ ολο¬ 
κλήρου το φορέα διαχείρισης. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το φορέα διαχείρισης στην Διεύθυνση Θαλάσσιου Τουρι¬ 
σμού και Τουριστικών Λιμένων, η αριθμ.432/700210-6 Εγ¬ 
γυητική Επιστολή της Εθνικής Τράπεζας της Ελλάδας 
(Κατάστημα Νάξου), ποσού χιλίων επτακοσίων (1.700) 
ευρώ,για την εξασφάλιση της εμπρόθεσμης καταβολής 
του οφειλόμενου στο Δημόσιο ανταλλάγματος και της 
προσήκουσας εκπλήρωσης των υποχρεώσεων του φο¬ 
ρέα διαχείρισης. 


Σε κάθε αναπροσαρμογή του ανταλλάγματος η ως άνω 
εγγυητική θα αντικαθίσταται ή θα συμπληρώνεται ώστε 
να είναι ισόποση με το εκάστοτε νέο αντάλλαγμα, η δε επι¬ 
στροφή της στο φορέα διαχείρισης θα γίνεται με την πα¬ 
ράδοση της νέας εγγυητικής επιστολής. 

Ο φορέας διαχείρισης υποχρεούται να συμπληρώνει 
τηνπροαναφερόμενη εγγυητική επιστολή, όταν μετά από 
κατάπτωσή της μειωθεί στο 75% του προαναφερόμενου 
ποσού. 

Η εγγύηση αυτή θα παραμείνει στο Δημόσιο (Υπουρ¬ 
γείο Τουριστικής Ανάπτυξης) μέχριτηνλήξη ή την καθ’οι- 
ονδήποτε τρόπο λύση της παραχώρησης. 

Το Δημόσιο δικαιούται να εισπράττει από την προανα- 
φερόμενη εγγύηση με ισόποση κατάπτωση κάθε οφειλή 
του φορέα διαχείρισης από ανταλλάγματα, ποινικές ρή¬ 
τρες, πρόστιμα κ.λπ. και γενικά κάθε απαίτηση που πηγά¬ 
ζει από τυχόν παραβάσεις των όρων της παραχώρησης. 

Τα πάσης φύσεως έργα και εγκαταστάσεις που προ- 
βλέπονται στην παρούσα, θα πρέπει να ολοκληρωθούν το 
αργότερο εντός τριών ετών από τη δημοσίευσή 
της.Ύστερα από σχετικό αίτημα του φορέα διαχείρισης η 
εν λόγω προθεσμία μπορεί να παραταθεί για τρία επιπλέ¬ 
ον έτη. Η κατασκευή των έργων θα πρέπει να γίνει σύμ¬ 
φωνα με τις εγκεκριμένες μελέτες, τις απαιτούμενες κα¬ 
τά περίπτωση άδειες και τους κανόνες της επιστήμης και 
της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις που συνίστανται σε ποσοστό 1/12 του ετή¬ 
σιου ανταλλάγματος, για κάθε μήνα καθυστέρησης. 

Πριν την έναρξη κατασκευής του καταφυγίου, θα πρέ¬ 
πει να εκδοθεί εγγυητική επιστολή καλής και έγκαιρης 
εκτέλεσης των έργων, χρηματικού ποσού ίσου με το 5% 
του προϋπολογιζόμενου κόστους των έργων. 

Η ως άνω εγγύηση θα επιστραφεί τρεις μήνες μετά την 
ολοκλήρωση του συνόλου των έργων του καταφυγίου. 

Ο φορέας διαχείρισης υποχρεούται: 

- Να λειτουργεί το καταφύγιο τουριστικών σκαφών όλο 
το χρόνο σύμφωνα με τα οριζόμενα στον Γενικό Κανονι¬ 
σμό Λειτουργίας Τ συριστικών Λιμένων και στον Ειδικό Κα¬ 
νονισμό Λειτουργίας του καταφυγίου τον οποίο θα υπο¬ 
βάλει για έγκριση στο Υπουργείο Τουριστικής Ανάπτυξης 
σύμφωνα με τις διατάξεις της παρ. 4 του άρθ. 31 ατού ν. 
2160/1993. 

- Να διατηρεί το καταφύγιο σε καλή κατάσταση από 
πλευράς εγκαταστάσεων και παρεχομένων υπηρεσιών 
και να μεριμνά για την συντήρηση και τις αναγκαίες επι¬ 
σκευές των έργων των εγκαταστάσεων και του εξοπλι¬ 
σμού του, συμμορφούμενος προς τις τυχόν υποδείξεις 
των αρμοδίων οργάνων, που θα πραγματοποιούν τακτι¬ 
κούς και έκτακτους ελέγχους καθ'όλη τη διάρκεια λει¬ 
τουργίας του καταφυγίου. 

- Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στην αριθμ. 10/2002 
Πυροσβεστική Διάταξη. 

- Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών του καταφυγίου. 

- Να μεριμνήσει για την ύπαρξη και λειτουργία επαρκών 
και κατάλληλων ευκολιών υποδοχής καταλοίπων για τη 
συγκέντρωση και τελική νόμιμη διάθεση τόσο των πετρε¬ 
λαιοειδών καταλοίπων-λιπαντελαίων όσο και των λοιπών 
άχρηστων υλικών-απορριμμάτων καθώς και των λυμάτων 
των εξυπηρετούμενων σκαφών. 

- Να μεριμνήσει για την κατάρτιση Σχεδίου Παραλαβής 
και Διαχείρισης πετρελαιοειδών καταλοίπων χρησιμοποι¬ 
ημένων λιπαντελαίων και απορριμμάτων, καθώς και επι¬ 
κίνδυνων αποβλήτων κατ’ εφαρμογή της υπ’ αριθμ. 3418/ 
07/2002 (ΦΕΚ712 Β) κοινής υπουργικής απόφασης (Οδη¬ 
γία 2000/59/ΕΚ του Συμβουλίου της 27ης Νοεμβρίου 
2000 των Ευρωπαϊκών Κοινοτήτων). 

- Να μεριμνήσει για την κατάρτιση «Σχεδίου Έκτακτης 
Ανάγκης» (ΘοηΙίηρθηογ ΡΙαη), συμβατού με το Τοπικό 
Σχέδιο της Λιμενικής Αρχής για την αντιμετώπιση ενδεχό¬ 
μενων περιστατικών ρύπανσης της θάλασσας και των 
ακτών,καθώς και για την ύπαρξη εξοπλισμού πρόληψης 
και καταπολέμησης της ρύπανσης της θάλασσας από πε¬ 
τρελαιοειδή (πλωτά φράγματα, απορροφητικά υλικά 
κ.λπ.), που θα υποδειχθεί από την αρμόδια Λιμενική Αρχή. 

- Να ενημερώνει άμεσα την αρμόδια Λιμενική Αρχή σε 
περίπτωση περιστατικού ρύπανσης και να εκτελεί τις πα¬ 
ρεχόμενες οδηγίες-εντολές για την αντιμετώπισή του. 

- Να μεριμνά για και την καθαριότητα, ευπρέπεια και ευ¬ 
ταξία του καταφυγίου. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων του κατα¬ 
φυγίου, κατά παντός κατά κανόνα ασφαλιζομένου κινδύ¬ 
νου, ζημίας ή ατυχήματος κατά την διάρκεια οιωνδήποτε 
κατασκευαστικών εργασιών , καθώς και κατά την διάρ¬ 
κεια λειτουργίας του. 

β) την αστική ευθύνη του έναντι κάθε τρίτου καθ'όλητην 
διάρκεια παραχώρησης. 

ΤοΔημόσιο σαν κύριος του καταφυγίου, δεν θα έχει κα¬ 
μία συμμετοχή για την κάλυψη οποιουδήποτε κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαίων θα 
πρέπει να υποβληθούν στην Δ/νση Θαλάσσιου Τουρισμού 
και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω, η ασφα¬ 
λιστική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο (Υπουργείο 
Τουριστικής Ανάπτυξης). 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Υπουργείο Τουρισμικής Ανάπτυξης/ Δ/νση Θαλάσσιου 
Τουρισμού και Τουριστικών Λιμένων. 

Εάν παρέλθει άπρακτη η προθεσμία αυτή το Ελληνικό 
Δημόσιο (Υπουργείο Τουριστικής Ανάπτυξης) θα έχει κα¬ 


τά του φορέα διαχείρισης απαίτηση ίση με την ασφαλι¬ 
στική αποζημίωση την οποία αυτός εισέπραξε ή θα εισέ- 
πραττε εάν επεδείκνυε την οφειλόμενη κατά τις περιστά¬ 
σεις επιμέλεια. Το Ελληνικό Δημόσιο (Υπουργείο Τουρι¬ 
στικής Ανάπτυξης) μπορεί να επιδιώξει την απαίτησή του 
αυτή και κατά τις διατάξεις περί είσπραξης δημοσίων 
εσόδων. 

Ο φορέας διαχείρισης υποχρεούται καθ’όλη τη διάρ¬ 
κεια της παραχώρησης να φροντίζει για την διατήρηση 
της κατοχής του καταφυγίου τουριστικών σκαφών και να 
αποκρούει με κάθε νόμιμο μέσο κάθε καταπάτηση ή διεκ¬ 
δίκηση αυτού, ανεξάρτητα από οποιαδήποτε δικαστική ή 
εξώδικο ενέργεια στην οποία τυχόν θα προβεί το Ελληνι¬ 
κό Δημόσιο, έχοντας ευθύνη για κάθε, έστω και από ελα¬ 
φρά αμέλεια, βλάβη, μείωση ή απώλεια δικαιωμάτων του 
Ελληνικό Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Τουριστικής Ανάπτυξης / Δ/νση Θαλάσσιου Τουρι¬ 
σμού και Τουριστικών Λιμένων κάθε προσβολή δικαιώμα¬ 
τος και κάθε σχετική δίκη, στην οποία το Ελληνικό Δημό¬ 
σιο δικαιούται να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης από τον φορέα διαχείρισης, το Ελ¬ 
ληνικό Δημόσιο δια των αρμοδίων οργάνων αυτού 
(Υπουργείο Τουριστικής Ανάπτυξης / Διεύθυνση Θαλάσ¬ 
σιου Τουρισμού και Τουριστικών Λιμένων) δικαιούται, με 
την επιφύλαξη των λοιπών συνεπειών που προβλέπονται 
στην παραχώρηση, να ζητήσει εγγράφως από το φορέα 
διαχείρισης να συμμορφωθεί εντός χρονικού διαστήμα- 
τοςτουλάχιστον45ημερώνπροςτις υποχρεώσεις του και 
εάν αυτός δεν τις εκπληρώσει εντός της τασσόμενης 
προς τούτο προθεσμίας, να προβεί σε ανάκληση της πα¬ 
ραχώρησης. 

Επιπλέοντο Ελληνικό Δημόσιο (Υπουργείο Τουριστικής 
Ανάπτυξης) δικαιούται να ζητήσει την κατάπτωση του συ¬ 
νόλου ή μέρους των εις χείρας του εγγυήσεων, χωρίς 
αποζημίωση του φορέα διαχείρισης. 

Μετά την καθ’ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις το καταφύγιο τουριστικών σκα¬ 
φών, που περιέρχεται στο Ελληνικό Δημόσιο με όλες τις 
εντός αυτού εγκαταστάσεις, χωρίς καμία αποζημίωση 
του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού, θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βΙ.ςτ 


ΡΑΧ 210 52 21 004 

Θ-ΓΠ3Μ: \Λ/θ5γΠ 351:ΘΓ @ θί.ρΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοηη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

Η 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιπεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυιΌ, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΠΊΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























